গুরুগ্রামে গণধর্ষণের শিকার শিক্ষিকা! গ্রেফতার ৪

ওয়েব ডেস্ক : এক মহিলাকে গণধর্ষণের (Gang Raped) অভিযোগ! চাঞ্চল্যকর ঘটনাটি ঘটল গুরুগ্রামে (Gurugram)। এই ঘটনায় ৪ জনকে গ্রেফতার করেছে পুলিশ। গত ১ অক্টোবর এই ঘটনাটি ঘটেছে বলে অভিযোগ। এই ঘটনায় অভিযুক্তদের পুলিশি হেফাজতের নির্দেশ দিয়েছে আদালত।

সূত্রের খবর, পেশায় ওই মহিলা শিক্ষিকা। তাঁর বয়স ২৯ বছর। তিনি তাঁর স্বামীর সঙ্গে গুরুগ্রামেই (Gurugram) থাকতেন। গত সেপ্টেম্বরে এক পার্টিতে গৌরব নামে এক যুবকের ওই মহিলার আলাপ হয়। এর পরেই তাঁদের মধ্যে ঘনিষ্ঠতা বাড়ে বলে জানা গিয়েছে। এমনকি তাঁরা মোবাইল নম্বরও আদান প্রদান করেন।

আরও খবর : কাফসিরাপ কাণ্ড, আজ বিকেলেই জরুরি বৈঠক ডাকল কেন্দ্র

পুলিশ সূত্রে খবর, এর পর বেশ কয়েকবার দেখাও করেন তাঁরা। তার পর গত ১ অক্টোবর ওই মহিলাকে দেখা করার কথা বলেন গৌবর। তাঁকে তাঁর বন্ধুর বাড়িতে যেতে বলেন। গভীর রাতে সেখানে যান ওই নির্যাতিতা। সেখানে তাঁকে প্রথমে গৌরব, এর পর তাঁর আরও তিন বন্ধু ধর্ষণ (Rape) করে বলে অভিযোগ।

এই ঘটনার পর পুলিশের দ্বারস্থ হয়েছিলেন নির্যাতিতা। তাঁর অভিযোগের ভিত্তিতে গৌরব, যোগেশ, অভিষেক, নীরজ নামে চারজনকে গ্রেফতার করেছে পুলিশ (Police)। ধৃতদের বিরুদ্ধে একাধিক ধারায় অভিযোগ দায়ের করা হয়েছে। এর পর ধৃতদের তোলা হয়েছিল আদালতে। বিচারক অভিযুক্তদের পুলিশি হেফাজতের নির্দেশ দিয়েছে।